TELŠIŲ RAJONO SAVIVALDYBĖS
SMURTO ARTIMOJE APLINKOJE PREVENCIJOS KOMISIJOS POSĖDŽIO  PROTOKOLAS

2026-02-23   Nr. SAK-1

Posėdis įvyko 2026 m. vasario 23 d.. 
Posėdžio pradžia 14.00 val., pabaiga 14 val. 30 min..
Posėdžio vieta – posėdis vyko nuotoliniu būdu.
Posėdžio pirmininkas – Almantas Lukavičius, Telšių rajono savivaldybės vicemeras.
Pasitarimo sekretorė – Aurelija Daugėlienė, Telšių rajono savivaldybės administracijos (toliau – Administracija) Bendrųjų reikalų skyriaus specialistė         
Dalyvavo: Akvilė Aleksėjevienė – Lietuvos probacijos tarnybos Vakarų Lietuvos skyriaus vyriausioji specialistė, Laimutė Katkuvienė – Administracijos Bendrųjų reikalų skyriaus vyriausioji specialistė, Paulius Šimkus – Telšių apskrities vyriausiojo policijos komisariato Telšių rajono policijos komisariato Reagavimo skyriaus viršininkas, Eglė Norvilienė – viešosios įstaigos „Via Animus“ direktorė, Rasa Gustienė – Telšių socialinių paslaugų centro direktorė, Daiva Marčenkovienė – Administracijos Švietimo ir sporto skyriaus vyriausioji specialistė, Roma Šmukštienė – uždarosios akcinės bendrovės Žemaitijos psichikos centro vyriausioji slaugytoja-administratorė, Sandra Navickienė – asociacijos Telšių sutrikusios psichikos žmonių globos bendrijos pirmininkė, Toma Vaitkevičienė – viešosios įstaigos Telšių krizių centro specializuotos kompleksinės pagalbos centro psichologė.
Kvorumas yra.
Posėdžio pirmininkas Almantas Lukavičius supažindino su posėdžio darbotvarke, susidedančia iš 4 (keturių) klausimų. Klausiama, kas turi pasiūlymų dėl darbotvarkės.
NUSPRĘSTA. Bendru sutarimu patvirtinti posėdžio darbotvarkę, susidedančią iš 4 (keturių) klausimų. 

DARBOTVARKĖ: 
1. Dėl Telšių rajono savivaldybės smurto artimoje aplinkoje prevencijos komisijos 2025 metų veiksmų plano ataskaitos patvirtinimo.
2. Dėl Telšių rajono savivaldybės smurto artimoje aplinkoje prevencijos komisijos 2026 metų veiksmų plano patvirtinimo.
3. Dėl informacijos apie Bazinius tarpinstitucinius mokymus apie smurtą artimoje aplinkoje.
4. Dėl komisijos narių klausimai, pastabos, pasiūlymai.

1. SVARSTYTA. Telšių rajono savivaldybės smurto artimoje aplinkoje prevencijos komisijos 2025 metų veiksmų plano ataskaitos patvirtinimas.
Posėdžio pirmininkas Almantas Lukavičius priminė Komisijos nariams, jog Telšių rajono savivaldybės smurto artimoje aplinkoje prevencijos komisijos 2025 metų veiksmų plano ataskaita buvo išsiųsta visiems Komisijos nariams susipažinimui. Komisijos nariai neturėjo nei pasiūlymų nei pastabų Telšių rajono savivaldybės smurto artimoje aplinkoje prevencijos komisijos 2025 metų veiksmų plano ataskaitai, todėl vienbalsiai jai buvo pritarta.
NUSPRĘSTA. Bendru sutarimu Komisijos nariai pritaria Telšių rajono savivaldybės smurto artimoje aplinkoje prevencijos komisijos 2025 metų veiksmų plano ataskaitai.

2. SVARSTYTA. Telšių rajono savivaldybės smurto artimoje aplinkoje prevencijos komisijos 2026 metų veiksmų plano patvirtinimas.
Laimutė Katkuvienė pažymėjo, kad buvo išsiųstas Telšių rajono savivaldybės smurto artimoje aplinkoje prevencijos komisijos 2026 metų veiksmų planas Komisijos nariams ir prašoma pateikti pasiūlymus. Gauti komisijos pasiūlymai dėl 2.2. punkto „Vyresnio amžiaus asmenų, patiriančių SAA, klausimai (pvz.: SAA prieš vyresnio amžiaus asmenis atpažinimas, sprendimo algoritmai, ekonominio smurto prieš vyresnio amžiaus žmones prevencija)“, prie vykdymo termino įrašyti „Pagal poreikį periodiniai pokalbiai, bendravimas, (lankstinukų dalinimas) siekiant supažindinti šiuos asmenis su smurto formomis, jo žala“ ir 2.3. punkto „Asmenų su negalia, įskaitant fizinę, psichosocialinę ir intelekto, klausimai (SAA atpažinimo skatinimas, prieinama informacija apie pagalbą, poreikius atliepianti pagalba)“, prie vykdymo termino įrašyti „Pagal poreikį periodiniai pokalbiai, bendravimas, (lankstinukų dalinimas) siekiant supažindinti šiuos asmenis su smurto formomis, jo žala“. Į komisijos narių siūlymą atsižvelgta, planas pakoreguotas. Komisijos nariai 2026 metų veiksmų planui vienbalsiai pritarė.
NUSPRĘSTA. Bendru sutarimu Komisijos nariai pritaria Telšių rajono savivaldybės smurto artimoje aplinkoje prevencijos komisijos 2026 metų veiksmų planui. 

3. SVARSTYTA. Informacija apie Bazinius tarpinstitucinius mokymus apie smurtą artimoje aplinkoje.
Laimutė Katkuvienė paragino dalyvauti ir informuoti apie dalyvavimą minimuose mokymuose, nes vietų skaičius ribotas.

4. SVARSTYTA. Komisijos narių klausimai, pastabos, pasiūlymai.
Telšių apskrities vyriausiojo policijos komisariato Telšių rajono policijos komisariato Reagavimo skyriaus viršininkas Paulius Šimkus pateikė tokius statistikos duomenis, kad per 2025 metus gauti 908 pranešimai apie smurtą artimoje aplinkoje. Pastebimas nežymus mažėjimas palyginus su 2024 metais (gauti 924 pranešimai). Praėjusiais metais pradėti 87 ikiteisminiai tyrimai, 2024 metais – 118 ikiteisminių tyrimų dėl smurto artimoje aplinkoje. Iš 87 ikiteisminių tyrimų 72 pradėti dėl fizinio smurto, 3 – psichologinio smurto, 1 – seksualinio smurto. 2025 metais atlikti 376 pavojaus rizikos vertinimai, iš kurių išduoti 324 apsaugos nuo smurto artimoje aplinkoje orderiai. Neišduotų orderių – 50. Per 2025 metus gauti 27 skundai dėl orderių nutraukimo, dėl kurių 14 orderių buvo nutraukti. 
Lietuvos probacijos tarnybos Vakarų Lietuvos  skyriaus vyriausioji specialistė Akvilė Aleksėjevienė informavo, kad jų žinioje yra 79 asmenys, iš kurių 11 moterų dėl smurtavimo artimoje aplinkoje. 65 asmenys yra nukreipti į intervencines smurtą mažinančias programas.
Komisijos pirmininkas paminėjo, kad reikalinga patikslinti komisijos nuostatus, dėl komisijos narių kadencijos trukmės.
Telšių socialinių paslaugų centro direktorė R. Gustienė kalbėjo, kad per 2025 metus Telšių socialinių paslaugų centro nakvynės ir savarankiško gyvenimo namuose buvo atvežtos 3 moterys ir 17 vyrų. Daugelis atvežtų asmenų neblaivūs ir agresyvūs, todėl reikalingas policijos pareigūnų įsikišimas.
Viešosios įstaigos Telšių krizių centro specializuotos kompleksinės pagalbos centro psichologė T. Vaitkevičienė informavo, kad padaugėjo savarankiškai besikreipiančių pagalbos asmenų. Gauti 486 pranešimai. Dėl smurto artimoje aplinkoje kreipėsi 247 moterys, 73 vyrai, 14 neįgaliųjų. T. Vaitkevičienė pažymėjo, kad labai svarbi gerosios patirties sklaida, todėl paprašė, kad tokiomis žiniomis būtų pasidalyta ir Administracijos socialiniuose tinkluose. 


Posėdžio pirmininkas				                     Almantas Lukavičius


Posėdžio sekretorė				                        Aurelija Daugėlienė

